kardosdrur/scandi-wiki huggingface dataset:
Lunenburg

Lunenburg er en mindre by på Nova Scotias Atlanterhavskyst mod syd, omkring 90 kilometer sydvest for provinshovedstaden Halifax i Canada. Byens indbyggertal var i 1991 på 2781 personer. Lunenburg County er opkaldt efter byen.

Byen  blev grundlagt i 1753 og blev i 1995 optaget på UNESCOs Verdensarvsliste. Denne status sikrer bevarelsen af en stor del af byens unikke arkitektur. Navnet på byen var hertugen af Brunswick - Lüneburg ære. Han var fra 1727 også konge af England og kaldet George II. De første europæiske indvandrere i Lunenburg (hovedsagelig tyskerne fra den sydlige Rheinland, schweiziske og franske protestanter fra Montbeliard) kom i samme bølge af indvandring som  hollændere begyndte at bosætte sig i det nuværende Pennsylvania. De var alle en del af gruppen Foreign protestanter opmuntret af det britiske styre til at slå ned i området. Mange af de oprindelige familier og efterkommere lever den dag i dag fortsat og påvirker udviklingen af byen.
 
I sin storhedstid var Lunenburg en vigtig søfartsby. I byen blev bl.a. bygget skonnerte  Bluenose og hendes søsterskib Bluenose II som er blevet en stor turistattraktion for byen. Turisme er i dag Lüneburgs største industri og tusinder besøger byen hvert år.

Eksterne kilder og henvisninger

 Byens websted
 Om Lunenburg som Verdensarvssted på UNESCOs websted.

Verdensarvsområder i Canada
Byer i Nova Scotia
Bagterpskolen

Bagterpskolen er en folkeskole, der ligger i bydelen Bagterp i Hjørring. 

Den er også Hjørring Kommunes største folkeskole (704 elever pr. 2012).

Eksterne henvisninger 
 Skolens hjemmeside 

Folkeskoler i Hjørring Kommune
Bygninger, konstruktioner og anlæg i Hjørring
Uddannelse i Hjørring
Philip Leopold von Wackenitz

Philip Leopold von Wackenitz (født 1736, død 21. maj 1800 i Trondhjem) var en dansk-norsk officer, bror til August Friedrich von Wackenitz.

Som kaptajn ved det Delmenhorstske Infanteriregiment ansøgte han 1769 om at få karakter som kaptajn i Livgarden, men at forblive ved det Delmenhorstske Regiment. Han blev siden oberst, kammerherre og 1. januar 1777 generaltolddirektør i Trondhjem. Han naturaliseredes som dansk adelsmand samme år tillige med broderen August Friedrich von Wackenitz. Han var medlem og senere æresmedlem af Det Kongelige Norske Videnskabers Selskab.

Kilder 
 Omtale i August Friedrich von Wackenitz' biografi i Bricka: Dansk Biografisk Leksikon I
 Tollere gjennom 300 år 

Danskere i 1700-tallet
Officerer fra Danmark
Embedsmænd fra Danmark
Philip Leopold
Kammerherrer fra Danmark
Émile Billard

François Alexandre Émile Billard (5. april 1852 i Le Havre - 29. juni 1930 smst) var en fransk sejler som deltog i OL 1900 i Paris.

Billard blev olympisk mester i sejlsport under OL 1900 i Paris. Han vandt i 10-20 ton klassen sammen med Paul Perquer.

Eksterne henvisninger 
 http://www.sports-reference.com/olympics/athletes/bi/emile-billard-1.html 

Olympiske mestre fra Frankrig 
Medaljevindere ved sommer-OL 1900
Sejlsportsfolk fra Frankrig
Bokseklubben Pugilist

Bokseklubben Pugilist (BK Pugilist) er en bokseklub i Oslo. Klubben fik hovedsageligt medlemmer fra Grünerløkka og Torshov i Oslo. 

Amerikanksfødte Edgar Norman repræsenterede IF Ørnulf, før han var med i en udbrydergruppe, som blev til Bokseklubben Pugilist.

Kendte medlemmer 
 Conrad Christensen (1882–1950) bokser, gymnast og bryder
 Edgar Norman (1905–1977) 
 Svein Øvergaard (1912–1986) bokser og jazzmusiker

Eksterne henvisninger 
 Bokseklubber i Oslo og Akershus 

Bokseklubber fra Norge
Sport i Oslo
Etableret i 1929
Alexander Jacobsen

Alexander Jacobsen (født 1988 på Sotra) er en norsk bokser.

Jacobsen startede med at bokse som 14-årig og dyrkede også kickboxing som ung. I 2012 fik han sin debut indenfor i Mixed martial arts efter at han deltog i Norges beste fighter i Thailand, hvor han tabte mod Petter Juuhl og Mads Rask. Han gik fra at være amatør til professionel i 2012 da han skrev kontrakt med Team Sauerland.

Meritter 
 2007: Forbundspokal
 2007: Norgesmester, junior
 2008: Seniormester, Riga Open
 2009: Norgesmester, senior
 2009: V.Karpaciaukas-mester
 2009: Nordisk mester, senior
 2010: Forbundspokal
 2010: Norgesmester, senior
 2011: Kongepokal
 2011: Norgesmester, senior
 2012: Kongepokal

Kilder

Eksterne henvisnisninger 
 

Boksere fra Norge
John Scott

John Stuart Scott er en amerikansk tv-instruktør, der har instrueret episoder for flere kendte serier, herunder Glee, The Office og Chuck .

Tv arbejde 
Scott startede sin karriere bag kameraet, hvor han arbejdede på en række film og tv-serier som assisterende kameraoperatør gennem begyndelsen af 1990'erne frem til 2009, da han fik sin debut som instruktør på Ryan Murphys dramaserie Nip/Tuck . I 2010 instrueret Scott den sidste episode af denne serie, "Hiro Yoshimura".  Siden da har han instrueret to episoder til Ryan Murphy, "Acafellas" og "The Rhodes Not Taken", begge fra Glee's første sæson. Han instruerede den tredje episode af den syvende sæson af den amerikanske version af The Office. Den episode med titlen "Andy's Play", hvor karakteren Andrew Bernard slutte sig til en lokal produktion af Sweeney Todd.  Scott har også instrueret til serier såsom Scoundrels, Chuck, Love Bites, Gigantic, Outsourced, og American Horror Story.

Referencer

External links 
 

Personer fra Long Beach
Tv-instruktører fra USA
Mackenzie Christine Foy

Mackenzie Christine Foy (født 10. november 2000) er en amerikansk børnemodel og -skuespiller. Hun er bedst kendt som Renesmee Cullen, datter af Bella og Edward Cullen, i The Twilight Saga: Breaking Dawn - Part 2.

Filmografi 
 2011 - The Twilight Saga: Breaking Dawn - Part 1 .... Renesmee Cullen	
 2012 - The Twilight Saga: Breaking Dawn - Part 2 .... Renesmee Cullen	
 2013 - Nattens dæmoner .... Cindy Perron	
 2013 - Ernest & Celestine .... Celestine stemme
 2013 - Wish You Well .... Lou Cardinal	
 2014 - Interstellar .... Ung Murph Cooper	
 2014 - Black Eyed Dog .... Daisy	
 2014 - The Boxcar Children .... Violet stemme
 2014 - The Cookie Mobster .... Sally	
 2015 - The Little Prince .... Den lille pige stemme

Referencer

Eksterne henvisninger 

 

Børneskuespillere fra USA
Modeller fra USA
Modtagere af Golden Raspberry Awards
Malese Jow

Malese Jow (født 18. februar 1991) er en amerikansk skuespiller, sanger og sangskriver. Hun er bedst kendt for sin rolle som Geena Fabiano, en pige interesseret i mode og design i Nickelodeons teenage sitcom Unfabulous, og Anna, en teenagevampyr i The CWs tv-drama The Vampire Diaries.

Eksterne henvisninger 

 

Sangere fra USA
Sangskrivere fra USA
Skuespillere fra USA
Elodie Keene

Elodie Keene (født 10. april 1949 i Paso Robles, Californien) er en amerikansk film-og tv-instruktør og producent. Som en tv-instruktør hendes kreditter omfatter ER, NYPD Blue, The Practice, Ally McBeal, Heksene fra Warren Manor, Felicity, The Wire, House M.D., The Closer , Nip/Tuck og andre serier. 

Hun har vundet tre Primetime Emmy Awards; to for bedste dramatiske serie og én for bedste redigering i et enkelt kameraserie. Alle 3 for hendes arbejde med L.A. Law.

Filmografi

Instruktør

Referencer

Eksterne links
 

Personer fra Californien
Johannes Møller

Johannes Ludwig Heinrich Møller (8. oktober 1814 i Lübeck – 31. oktober 1885 i London) var en dansk miniaturemaler. Han var den sidste hofminiaturemaler i Danmark.

Karriere 
Hans forældre var blikkenslagermester Peter Asmus Møller og Johanna Dorothea Vetter. Møller blev uddannet i København og rejste derpå til Paris, hvor han fuldendte sin uddannelse. I 1845 fik han det franske kunstakademis guldmedalje på Parisersalonen for miniaturportrætter af sine forældre og malede kongens, Ludvig Philips portræt. Samme år tog han til København, hvor han den 7. oktober 1844 blev agreeret på fire indsendte malerier. Den 10. december samme år fik han indfødsret ved et naturalisationspatent og blev derpå den 16. december optaget til medlem på et por­træt af Christian VIII »med hænder«. Han underskrev straks eden og tog sæde i Akademiet, da han kort efter skulle rejse til Paris. Ved samme tid blev han hofminaturmaler og titulær professor og den 28. juni 1847 Ridder af Dannebrog. Efter et nyt ophold i Danmark i vinteren 1847-48 rejste han i 1848 pludseligt til Stockholm på grund af en kærlighedsaffære, derfra til London, hvor han fra 1860, fraregnet et besøg i Sankt Petersborg for at male hele den kejserlige familie, var bosat til sin død i begyndelsen af no­vember 1885. I København udstillede han fra 1837-49, samt i 1854 et fra London hidsendt miniaturportræt. Ca. 1860 blev han medlem af Det russiske kunstakademi.

H.L. Galster var hans elev.

Han blev gift 29. juli 1841 i Aalborg med Eline Sofie Schou (14. september 1814 smst. - 26. juli 1878 i London), datter af hospitalsforstander Hans Schou (1763-1823) og Ellen Winther (1772-1819). 

Det Nationalhistoriske Museum på Frederiksborg Slot har et selvportræt af Johannes Møller.

Kilder 
 

Personer fra Lübeck
Hofmalere fra Danmark
Danskere i 1800-tallet
Riddere af Dannebrog
Titulære professorer fra Danmark
Miniaturmalere
Portrætmalere
Personer i Dansk Biografisk Leksikon
Medlemmer af Det Kongelige Akademi for de Skønne Kunster
Sara Canning

Sara Canning (født 14. juli 1987) er en canadisk skuespiller, der er mest kendt for sin rolle som Jenna Sommers i The Vampire Diaries.

Eksterne henvisninger 

 

Skuespillere fra Canada
Michael Trevino

Michael Trevino (født 25. januar 1985) er en amerikansk skuespiller mest kendt for sin rolle som Tyler i The Vampire Diaries.

Eksterne henvisninger 

 

Skuespillere fra Californien
Martin Lykke

Martin Lykke Nielsen er en dansk finansekspert født i 1970. Bosat i London i perioden 2006-2013 og siden da i New York. Martin Lykke har stiftet NPinvestor.dk 

Martin Lykke kommenterer løbende de finansielle markeder samt den økonomiske udvikling.

Martin Lykke og Jan F. Andersen børsnoterede i 2007 investeringsselskabet DK Trends Invest, der senere blev købt af Small Cap Danmark.

Martin Lykke har de seneste par år sammen med Erik Damgaard og det britiske børsmæglerselskab Abshire-Smith arbejdet med børsrobotter i tradingsystemet Straticator.

Eksterne kilder og henvisninger 

Erhvervsfolk fra Danmark
Newsjacking

Fænomenet Newsjacking handler om at kapre aktuelle begivenheder og ride med på deres medieomtale. Ordet blev skabt i 2011 af David Meerman Scott, der skrev bogen Newsjacking.
Fænomenet er opstået fordi firmaer har svært ved at skaffe medieomtale, der ryger på mediernes forsider. 
Newsjacking benytter mediernes higen efter at dække alle aspekter af en nyhed. Et klassisk eksempel var da Oakley gav solbriller til de 33 minearbejdere, der efter 69 dage under jorden kom op i dagslyset.
Det første danske eksempel på Newsjacking blev ifølge journalist Ernst Poulsen lavet af webshoppen Kondomaten, der i forbindelse med at daværende Europaminister Nicolai Wammen blev far - muligvis ved en fejl, lavede et tilbud med navnet "Nicolai Wammen-tilbud". 
Efter at Ernst Poulsen beskrev fænomenet i en artikel på Kommunikationsforum, har der været adskillige danske mere eller mindre vellykkede forsøg på newsjacking.

Eksterne henvisninger 
 Ernst Poulsens artikel på Kommunikationsforum
 Bag scenen på første danske newsjacking fænomen
 Bogen Newsjacking

Reklame
Mosevintergrøn

Mosevintergrøn eller Mose-vintergrøn (Pyrola rotundifolia) er en lille stedsegrøn urt der vokser på fattig jord, i Danmark typisk sandet jord eller morbund. Den er ret sjælden i Danmark. I Norge, Sverige og Finland er den mere udbredt - med undtagelse af Skåne, hvor den også er sjælden.

Beskrivelse 
Mose-vintergrøn er en lille plante med en roset af runde, let læderagtige, stedsegrønne blade. Fra midten af rosetten står en blomsterstilk med en klase af små, hvide klokkeformede blomster. Den røde eller lilla griffel er lige så lang som kronbladene, og da klokken er helt åben stikker griflen tydeligt ud af klokken. Den blomstrer i Danmark i juni måned.

Roden er en jordstængel der vokser meget langsomt.

Højde x bredde og årlig tilvækst: 30 x 15 cm (højden er inklusiv blomsterstilk).

Økologi 
Forekomster af Vintergrøn er ofte meget lokale. De kan forekomme i større bestande i et lille område og mangle helt i naboområder. Vintergrøn er afhængig af mykorrhiza (samliv med en svamp).

Der findes en række underarter. I Danmark forekommer ssp. rotundifolia (Mose-vintergrøn) og ssp. maritima (Klit-vintergrøn). Klit-Vintergrøn er kun 5-20 cm høj og bærer 2-5 skæl på stænglen (mod kun 1-2 skæl hos subsp. rotundifolia) og har større kronblade (12-15 mm mod 8-12 mm).

I andre lande forekommer andre underarter, men ssp. rotundifolia synes at forekomme i hele Norden.

Udbredelse 
I Danmark findes nominatformen af Mose-Vintergrøn (subsp. rotundifolia) temmelig sjældent i Jylland og på Bornholm, hvor den vokser på fugtig bund i skove, krat og kær. Den anden underart Klit-Vintergrøn (subsp. maritima) findes sjældent i Vestjylland og endnu sjældnere i Nordsjælland, begge steder på fugtig og sandet bund i klitlavninger eller fyrreskove f.eks Asserbo plantage). I Danmark er den regnet som en truet art på den danske rødliste.

Mosevintergrøn er almindelig i de andre nordiske lande undtagen Island. Globalt har arten såkaldt cirkumboreal udbredelse, dvs. den findes i boreal skov på hele den nordlige halvkugle. Udover Norden vil det bl.a. sige i Rusland, USA og Canada.

Kilder 

 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Stedsegrønne
Skovbundsplanter
Hvide blomster
Flerårige urter
Passepartout

Passepartout er en tynd plade af papir- eller bomuldsmasse, der indsættes i en billedramme mellem glasset og  billedet.

Pladen har udskæringer/huller, så motivet ses. Udskæringen laves en smule mindre end selve billedet, der kan sættes fast på bagsiden af passepartouten med tape eller lim.

Da både lim/tape og passepartout har direkte kontakt med motivet, anvendes helst syrefri materialer.

Den mest almindelige passepartout er rektangulær og med en rektangulær udskæring. Der er dog sekskantede, ottekantede eller ovale udskæringer, og der kan være flere udskæringer på samme passepartout, så der kan monteres flere billeder i samme ramme.

Eksterne henvisninger 

Kunstens teknikker
Mørbrad

En mørbrad er en kødudskæring fra en muskel på indersiden af rygsøjlen.
Alt efter dyret kaldes den svinemørbrad, kalvemørbrad, oksemørbrad eller lammemørbrad.
Ved tilberedning kan dele af mørbraden skæres fra som fx bimørbraden og den langsgående sene.

Mørbraden er musklen Musculus psoas major; på engelsk "tenderloin".

Henvisninger 

Kødudskæringer
European Committee for Electrotechnical Standardization

CENELEC (Fransk: Comité Européen de Normalisation Électrotechnique; eng. European Committee for Electrotechnical Standardization) er ansvarlig for europæisk standardisering indenfor området elektroteknik. Sammen med ETSI (telekommunikation) og CEN (andre tekniske områder), udgør det det europæiske system for teknisk standardisering. Standarder harmoniseres af disse etater bliver jævnligt adopteret i mange lande udenfor Europa, som følger europæiske tekniske standarder.

Selvom CENELEC arbejder tæt med den Europæiske Union, er den ikke en EU institution.

CENELEC blev grundlagt i 1973. Før det var der to organisationer som var ansvarlige for elektrotekniske standardisering: CENELCOM og CENEL. CENELEC er en almennyttig organisation under belgisk lov, baseret i Bruxelles. Medlemmerne er de nationale elektrotekniske standardiseringsetater fra de fleste europæiske lande.

De nuværende (ca. 2012) medlemmer af CENELEC er: Østrig, Belgien, Bulgarien, Kroatien, Cypern, Tjekkiske Republik, Danmark, Estland, Finland, Frankrig, Tyskland, Grækenland, Ungarn, Island, Irland, Italien, Letland, Litauen, Luxembourg, Malta, Holland, Norge, Polen, Portugal, Rumænien, Spanien, Slovakiet, Slovenien, Sverige, Schweiz, Tyrkiet og Storbritannien.

Albanien, Belarus, Bosnien/Herzegovina, Georgien, Libyen, Israel, Makedonien, Morokko, Serbien, Montenegro, Tunesien og Ukraine er i øjeblikket (ca. 2012) "affilierede medlemmer" med muligheden for senere at blive fulde medlemmer.

CENELEC har samarbejdsaftaler med: Canada, PRChina, Sydkorea, Japan, uformelle samarbejdsaftaler med USA og igangværende samtaler vedrørende samarbejdsaftaler med Rusland.

Kilder/referencer

Se også 
 European Committee for Standardization (CEN)
 European Telecommunications Standards Institute (ETSI)
 NORMAPME - European Office of Crafts, Trades and Small and Medium sized Enterprises for Standardisation

Eksterne henvisninger 
 http://www.cenelec.eu 

Standardiseringsorganer
Elektrisk sikkerhed
Klokkevintergrøn

 
Klokke-vintergrøn (Pyrola media) er en 10-25 cm høj, stedsegrøn urt der vokser på fattig jord, i Danmark typisk sandet jord. Den er sjælden i Danmark. I Norge, Sverige og Finland er den mere udbredt, men ikke almindelig - med undtagelse af Skåne, hvor den også er sjælden.

Beskrivelse 
Klokke-vintergrøn er en lille plante med en roset af runde, let læderagtige, stedsegrønne blade. Fra midten af rosetten står en blomsterstilk med en klase af få, små, hvide klokkeformede blomster. Den rødlige eller gullige griffel er lidt længere end kronbladene, og da klokken kun er delvist åben stikker griflen ud af klokken. Den blomstrer i Danmark i juni-juli.

Roden er en jordstængel, der vokser meget langsomt.

Højde x bredde og årlig tilvækst: 25 x 15 cm (højden er inklusiv blomsterstilk).

Udbredelse 
Klokke-Vintergrøn er sjælden i Danmark, hvor den vokser på fugtig åben bund, mosrig bund i nåle- og birkeskove og i skovbryn og krat. Den forekommer kun på Sjælland, i Vest- og Nordjylland og på Bornholm.

Den er mindre sjælden i de andre nordiske lande (undtagen Island hvor den mangler). Globalt forekommer arten desuden i boreal skov omkring Østersøen (Norden, Polen, Baltikum) samt i det vestlige Rusland.

Økologi 
Forekomster af Vintergrøn er ofte meget lokale. De kan forekomme i større bestande i et lille område og mangle helt i naboområder. Vintergrøn er afhængig af mykorrhiza (samliv med en svamp).

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Stedsegrønne
Skovbundsplanter
Hvide blomster
Flerårige urter
Lednings- og kabeltypemærkning

Der findes en del lednings- og kabeltypemærkninger i verden. En af de bredest anvendte mærkninger i EU er CENELEC HD 361.

CENELEC HD 361
CENELEC HD 361 er en ratificeret standard udgivet af CENELEC, som vedrører lednings og kabeltypemærkning, hvis mål er at harmonisere kabler til bl.a. elnetegnede kabler.

Deutsches Institut für Normung (DIN, VDE) har udgivet en lignende standard (DIN VDE 0292).

Kabler, som opfylder kravene, har f.eks. følgende hyppige mærkning: H01N2-D, H03VV-F, H03VH-H, H05RN-F, "H05VV-F 3G1.0mm2 VDE", "H05VV-F 3G1.0mm2 HAR", H05RR-F, H05Z-K, H05V-U, H07Z-K, H07Z-R, H07Z-U, H07RN-F, H07RR-F eller H07VV-F. Betydningen af koden bestående af bogstaver og tal kan ses her:

Kilder/referencer

Certificeringsmærker
Elektriske standarder
Elektriske kabler
Tate Donovan

Tate Buckley Donovan (født 25. september 1963) er en amerikansk skuespiller og instruktør. Han er kendt for sin rolle i Damages som Tom Shayes, og for sin rolle som Jimmy Cooper i den amerikanske tv-serie The O.C.. Han gav stemme til titlekarakteren Herkules i Disneys animerede spillefilm, i den animerede tv-serie og i videospillet Kingdom Hearts II.

Tidlige liv 
Tate Buckley Donovan, den yngste af syv børn, blev født i New York City, New York , som søn af Eileen Frances (født McAllister) og John Timothy Donovan, som var en kirurg. Han er af irsk katolsk baggrund.  Donovan gik på Dwight-Englewood School, i Englewood, New Jersey (kandidater som omfatter skuespillerne Brooke Shields og Mira Sorvino, og kokken Anthony Bourdain), inden han overføres til en offentlig high skole i Tenafly, New Jersey . Han har været vist på tv siden hans teenageår. Han gik på University of Southern California i Los Angeles, hvor han mødte sine venner, skuespillere Grant Heslov og George Clooney.

Filmografi 
 No Small Affair (1984)
 North Beach and Rawhide (1985) (TV)
 Into Thin Air (1985) (TV)
 Not My Kid (1985) (TV)
 SpaceCamp (1986)
 Magnum, P.I. - Episode: "Summer School" (1986) (TV)
 A Case of Deadly Force (1986) (TV)
 Nutcracker: Money, Madness & Murder (1987) (mini) TV Series
 Dangerous Curves (1988)
 Vietnam War Story II (1988)
 Clean and Sober (1988)
 Dead Bang (1989)
 Rising Son (1990/I) (TV)
 Memphis Belle (1990)
 Little Noises (1991)
 Love Potion No. 9 (1992)
 Equinox (1992)
 Inside Monkey Zetterland (1992)
 Ethan Frome (1993)
 Holy Matrimony (1994)
 Partners (1995) TV Series
 America's Dream (1996) (TV)
 Homicide: Life on the Street
 The Only Thrill (1997)
 Ally McBeal (1997)
 Hercules (1997) (voice of Hercules)
 Murder at 1600 (1997)
 Tempting Fate [1998] [TV]
 The Thin Pink Line (1998)
 Godzilla: The Series (1998)
 Waiting for Woody (1998)
 October 22 (1998)
 Trinity (1998) TV Series
 Hercules: The Animated Series (1998) TV Series
 Friends (1998)
 Tempting Fate (1998) (TV)
 4 a.m.: Open All Night (1999)
 Hercules: Zero to Hero (1999)
 Jesus & Hutch (2000)
 Office Party, The (2000)
 G-Men from Hell (2000)
 Outer Limits- Episode: Glitch (2000)
 Drop Back Ten (2000)
 Get Well Soon (2001)
 Swordfish (2001)
 House of Mouse (2001) TV Series
 West of Here (2002)
 Exposed (2003/I)
 Mister Sterling (2003) TV Series
 The O.C. (2003–2007) TV Series
 Silver Bells (2005)
 Good Night, and Good Luck (2005)
 The Pacifier (2005)
 Kingdom Hearts II (2006) (video game)
 Neal Cassady (2007)
 Nancy Drew (2007) as Carson Drew
 Shooter (2007)
 Law & Order: Criminal Intent (2007) (TV Series) - Episode: Rocket Man (as Commander Luke Nelson)
 Damages (2007–2010) TV Series
 Gossip Girl (2010)
 Below the Beltway (2010)
 No Ordinary Family (2010)
 Glee (2011)
 Operation Argo (2012)

Kilder

Eksterne links 
 Tate Donovan Discusses "Damages"
 
 http://www.theocshow.com/bios/jimmybio.htm 

Personer fra New York City
Filmskuespillere fra USA
Elvighøj

Elvighøj er et højdedrag (33 moh.) på halvøen Drejens i Kolding Fjord, ved udmundingen af Eltang Vig.

Spisested
Et spisested ved Elvighøj, blev opført af gårdejer og skipper Erik Madsen i slutning 1890'erne. Stedet var et udflugtsmål, særligt benyttet af fjordbådene; Der var et landingssted med bro lige under Elvighøj. Stedet nedbrændte i 1932.
ElvigHøj var en af flere forlystelsessteder i Kolding Fjord, herunder Grúns Restaurant , Christiansminde i Agtrup Vig og Løveroddepavillionen. Fjordbådene indstillede driften i 1959.

Referencer
Kolding Leksikon om Elvighøj 

Lokaliteter i Kolding Kommune
Joseph Olivier

Joseph Adolphe Théophile Olivier (2. december 1874 i Paris - 21. maj 1901) var en fransk rugbyspiller som deltog i OL 1900 i Paris.

Olivier blev olympisk mester i Rugby under OL 1900 i Paris. Han var med på det franske rugbyhold som vandt rugbyturneringen.

Eksterne henvisninger 

 http://www.sports-reference.com/olympics/athletes/ol/joseph-olivier-1.html 
 

Rugbyspillere fra Frankrig
Personer fra Paris
Medaljevindere ved sommer-OL 1900
Olympiske mestre fra Frankrig
Alfred Møller

Alfred Møller er navnet på flere personer:

 Alfred Møller (arkitekt) (1858-1939) – dansk arkitekt og politiker (Julius Alfred Vilhelm Møller)
 Alfred Møller (skuespiller) (1865-1922) – dansk skuespiller (Alfred Emil Møller)
 Alfred Møller (direktør) (1890-1977) – dansk direktør
Jean Collas

Jean Collas (3. juli 1874 i Paris - 30. december 1928) var en fransk rugbyspiller og tovtrækker som deltog i OL 1900 i Paris.

Collas blev olympisk mester i Rugby under OL 1900 i Paris. Han var med på det franske rugbyhold som vandt rugbyturneringen.

Han vandt også en sølvmedalje i tovtrækning under samme OL. Han var med på det franske hold som kom på en andenplads.

Eksterne henvisninger 

 

Rugbyspillere fra Frankrig
Tovtrækkere
Personer fra Paris
Medaljevindere ved sommer-OL 1900
Olympiske mestre fra Frankrig
Olympiske sølvmedaljevindere fra Frankrig